หลังมีเพศสัมพันธ์สามีทุกครั้งจะมีมูกสีนำ้ตาลเข้มออกมาไม่เยอะมากค่ะแต่มีหลายวันแล้วตอนนี้เป็นเนื้องอกที่มดลูกอยู่ด้วยมันเกี่ยวกันไมค่ะกังวบมากค่ะ
สวัสดีค่ะ การมีมูกสีน้ำตาลเข้มๆคล้ายสีเลือดออกมาทางช่องคลอดหลังมีเพศสัมพันธ์นั้น อาจจะมีสาเหตุมาจาก การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ผลข้างเคียงจากการใช้ยาคุมชนิดใดๆทำให้เลือดออกกระปริดกระปรอย หรือเป็นภาวะแทรกซ้อนจากการตั้งครรภ์ เป็นต้นการมีเนื้องอกมดลูกเป็นสาเหตุให้เลือดออกผิดปกติทางช่องคลอดได้ แต่มักมาในลักษณะเลือดประจำเดือนออกมากผิดปกติ หากเป็นเลือดที่ออกสัมพันธ์กับการมีเพศสัมพันธ์อาจจะนึกถึงกลุ่มเนื้องอกที่ปากมดลูกได้มากกว่าถ้ายังมีอาการต่อเนื่อง เป็นทุกครั้งหลังมีเพศสัมพันธ์ ควรไปพบแพทย์เพื่อตรวจเพิ่มเติมต่อไป และควรไปทำการตรวจคัดกรองมะเร็งปากมดลูกทุกปี ในระหว่างนี้ไม่ซื้อยาปรับฮอร์โมนใดๆมาใช้เอง